钦定古今图书集成/明伦汇编/氏族典/第275卷 > 王轼
## 钦定古今图书集成/明伦汇编/氏族典/第275卷 > 王轼

按《明外史王轼传﹕》：“轼字用敬，公安人。天顺八年进士。
授大理右评事，再迁右寺正，寻擢四川副使，改陕西。
弘治初，擢四川按察使。三年迁南京右佥都御史，提
督操江，进右副都御史，总理南京粮储，旋命巡抚贵
州，入为大理卿。十三年拜南京户部尚书。贵州普安
贼妇米鲁与其党福佑等作乱，命轼兼左副都御史”，
往督军务。贼平，召还。录功，加太子少保。已，改南京兵
部参赞机务。武宗立，轼以南京马快船岁运上供诸
物为军民患，疏陈其状，由是大减。已，遇疾，请致仕。诏
加太子太保归卒，谥“襄简。”